section_heading: Životopis
paragraph_text: Za svećenika je zaređen 25. srpnja 1827. godine te je kratko vrijeme djelovao u pastvi. Pridružio se Marijinoj družbi - maristima. Bio je među prvim maristima misionarima koji su na Božić 1836. godine iz Francuske otplovili u misije. Nakon jednogodišnjeg putovanja brodom Petar Chanel i Mario Nazario iskrcali su se na otoku Futuni i od tamošnjega kralja Niulikisa dobili dopuštenje za misionarski rad. Ostali misionari iskrcali su se na obližnjim otocima.